বৰ্তমান যুগত দিনটোৰ ব্যস্ততাৰ পাছত ঘৰলৈ উভতি আহি আমি সম্পূৰ্ণৰূপে ভাগৰি পৰো। এনে পৰিস্থিতিত, সতেজ অনুভৱ কৰিবলৈ কিছুমান টিপচে আমাক যথেষ্ট সহায় কৰে। ধৰি লওঁক আপুনি কাৰ্যালয়ৰ পৰা ঘৰলৈ আহিছে আৰু আপুনি সম্পূৰ্ণৰূপে ভাগৰুৱা আৰু ইয়াৰ মাজতে যদি আপুনি এটা বাল্টিত গৰম পানী যোগ দি আপোনাৰ ভৰিখন ডুবাই দিয়ে তেন্তে আপুনি নিজকে সতেজ অনুভৱ কৰিব।
দৰাচলতে, যেতিয়া শৰীৰে ভাগৰ অনুভৱ কৰে, তেতিয়া গৰম পানীত ভৰি ডুবাই দিলে শাৰীৰিক ভাগৰ উপশম হয় । আজি আমি ইয়াত গৰম পানীত ভৰি ডুবাই ৰখাৰ ফলত হবলগীয়া লাভালাভৰ বিষয়ে জনাম ।
প্ৰথমে এটা বাল্টিত গৰম পানী লওঁক আৰু অলপ নিমখ যোগ দিয়ক, যদি বাল্টিটোত 5 লিটাৰ পানী লোৱা হয় তেন্তে ৫০ গ্ৰাম নিমখ যোগ দিয়ক। এতিয়া আপোনাৰ ভৰি লাহে লাহে ডুবাই দি পানীখিনি ঠাণ্ডা হোৱালৈ অপেক্ষা কৰক । যদি আপুনি শুবলৈ যোৱাৰ আগতে এই প্ৰতিকাৰটো ব্যৱহাৰ কৰিব তেন্তে আপুনি এটা ভাল টোপনি মাৰিব পাৰিব । যদি আপুনি গৰমৰ দিনত এই প্ৰতিকাৰ গ্ৰহণ কৰে তেন্তে ভৰি ডুবাবলৈ ঠাণ্ডা পানী ব্যৱহাৰ কৰিব পাৰে।
- দিনটোৰ কষ্টকৰ জীৱন যাত্ৰাৰ ফলত আমাৰ ভাগৰ অনুভৱ হয়, লগতে শৰীৰৰ বহু অংশত বিষৰো অনুভৱ হয়। ভৰিৰ পেশীৰ বিষ আৰু আঁঠুৰ বিষৰ পৰাও সকাহ দিয়ে। আমাৰ মগজুৰ একুপ্ৰেচাৰ পইণ্টবোৰ ভৰিৰ তলুৱাত অৱস্থিত যিয়ে মানসিক চাপৰ পৰাও সকাহ দিয়ে।
- ইয়াৰ উপৰিও গৰম পানীত ভৰি ডুবালে কিডনীৰ শক্তিও বৃদ্ধি হয় আৰু ৰক্ত সঞ্চালন সঠিকভাৱে পৰিচালিত হয়। ৰাতিপুৱা শুই উঠাৰ পিছত আৰু ৰাতি শুবলৈ যোৱাৰ আগতে এই প্ৰতিকাৰটো ব্যৱহাৰ কৰি চাব পাৰে । যিসকলে ভৰিৰ তলুৱাৰ বিষ অনুভৱ কৰে তেঁওলোকৰ বাবে ৰাতি গৰম পানীত ভৰি ডুবাই শুবলৈ যোৱাটো এক আশীৰ্বাদ হিচাপে পৰিগণিত হব পাৰে ।আপুনি যদি বিচাৰে তেন্তে পানীৰ গৰম বাল্টিত ভিকচ বা ভিকচযুক্ত যিকোনো তেল যোগ দি চাব পাৰে । এনে কৰিলেও আপুনি ভৰিৰ তলুৱা বিষৰ পৰা আৰাম পাব ।
- গৰম পানীত ভৰি ডুবাই ৰাখিলে কেৱল শৰীৰৰ ভাগৰ উপশম কৰাই নহয় অন্যান্য স্বাস্থ্যৰ লাভালাভো প্ৰদান কৰে। গৰম পানীত ভৰি ডুবাই পেশীৰ ভাগৰ উপশম কৰে, বিষ আৰু ফুলাও উপশম কৰে।
বিঃ দ্ৰ : ৰক্তচাপ আৰু ডায়েবেটিচ থকা সকলে এই প্ৰতিকাৰ গ্ৰহণ কৰাৰ পৰা আতৰি থকা উচিত। এনেদৰে, আমি দিয়া এই ব্যৱস্থা গ্ৰহণ কৰি, আপুনি সহজে আপোনাৰ শাৰীৰিক ভাগৰ - বিষ আঁতৰাব পাৰে।
"Every effort has been made to ensure the accuracy, timeliness and genuineness of the information provided here. All the content here is given only for reader's information and knowledge enhancement. We request you to contact your doctor before trying any of the remedies here."
* Please Don't Spam Here. All the Comments are Reviewed by Admin.
Thank You.
